ইরাজ আহমেদ: শীত এলো শহরে, কথাটা এখনো বলা যায় কি? কিন্তু কাগজে-কলমে এখন চলছে নভেম্বর। বাংলা ক্যালেন্ডারে অগ্রহায়ন মাসের শুরু। শহরের দুয়ারে এরকম সময়ে শীত দূরে দূরেই ঘোরে। কড়া নেড়ে জাসান দেয় সে আসছে। তবে গ্রাম-গঞ্জে কিন্তু শীত এসেই গেছে। ভোর অথবা গভীর রাতে উত্তরের হাওয়া উড়িয়ে আনে শীতের আমেজ।হালকা কুয়াশার মসলিনে তৈরী চাদরে ধীরে ঢাকা পড়ে মাঠঘাট। রাত্রির আকাশ জুড়ে ফুটে ওঠে নক্ষত্র। ভোরবেলা ভেজা ঘাস, মাকড়সার জালে একফোঁটা হীরকের মতো আলো ছাড়ায় শিশিরকণা।